สวัสดีค่ะ วันนี้ตอนเย็น หนูโดนน้องแมวงับเล่นที่ขา มีรอยแดงๆเป็นแถบ แต่ไม่มีแผล หรือ เลือดออก แบบนี้หนูต้องไปฉีดวัคซีนป้องกันไหมค่ะ ( หนูไม่ทราบว่าน้องแมวฉีดยามาหรือยัง แต่น้องแมวเป็นแมวของเจ้าของหอ อยู่มาเกือบปี วิ่งเล่นปกติ ไม่มีน้ำลายฟูมที่ปาก) ก่อนหน้านี้ปี 59 หนูโดนน้องหมาที่ รร.งับ ฉีดวัคซีนกับเซรั่มป้องกันหมากัดมาแล้ว 5 เข็ม
สวัสดีค่ะ EEyyzy,การโดนแมวงับจนผิวหนังมีรอยแดง อาจมีความเสี่ยงในการติดเชื้อพิษสุนัขบ้าได้ แนะนำควรฉีดวัคซีนป้องกันดรคพิษสุนัขบ้า โดยฉีดกระตุ้นเพียง 2 เข็ม เนื่องจากเคยได้ฉีดวัคซีนครบมาแล้ว 5 เข็มอย่างไรก็ตาม หากสามารถเฝ้าสังเกตอาการแมวได้ อาจใช้วิธีสังเกตอาการแมวไปก่อนก็ได้ค่ะ หากแมวไม่ตาย ไม่หนีหายไปไหนภายใน 4-5 วัน แสดงว่าแมวไม่ได้เป็นโรคพิษสุนัขบ้า และ EEyyzy ก็จะไม่ติดโรคพิษสุนัขบ้า จึงไม่จำเป็นต้องไปฉีดวัคซีนกระตุ้นค่ะ